**Το Κοινωνικό Φροντιστήριο του Δήμου Αθηναίων ξεκινά.**

**Θα έρθεις;**

 Οι μαθητές το ζητούν. Οι εθελοντές ανταποκρίνονται. Το Κοινωνικό Φροντιστήριο του Δήμου Αθηναίων ξεκινά και φέτος.

* Αν τα παιδιά σας είναι μαθητές/τριες Γυμνασίου, Λυκείου (Γενικού ή ΕΠΑΛ),
* Αν οι οικονομικές συνθήκες εμποδίζουν την πρόσβασή τους στην τριτοβάθμια εκπαίδευση
* Αν είστε κάτοικοι ή δημότες του Δήμου Αθηναίων

ελάτε να γράψετε τα παιδιά σας για να παρακολουθήσουν τα δωρεάν μαθήματα που ο Δήμος Αθηναίων παρέχει στο πλαίσιο του Κ.Φ., για μαθητές άπορων ή οικονομικά αδύναμων οικογενειών, καθώς και σε άπορους απόφοιτους δευτεροβάθμιας εκπαίδευσης.

Σε όποιο σημείο της Αθήνας κι αν μένετε, εμείς θα προσπαθήσουμε να βοηθήσουμε, με ολιγάριθμα τμήματα, πέντε (5) έως δεκαπέντε (15) ατόμων.

Τα μαθήματα για την φετινή σχολική χρονιά θα πραγματοποιηθούν στις αίθουσες του **41ου Γυμνασίου Αθηνών, στην οδό Πάτμου 11-13**, Κάτω Πατήσια (σταθμός ΗΣΑΠ Άγιος Νικόλαος), **Δευτέρα έως Παρασκευή, καθημερινά 16.00-21.00**.

Για την εγγραφή σας μπορείτε να προσέρχεστε Δευτέρα-Παρασκευή από τις 16:00-19:00 στο χώρο του σχολείου (2ος όροφος).

**Οι μαθητές της Γ’ Λυκείου καθώς και οι απόφοιτοι που επιθυμούν να συμμετάσχουν στις Πανελλήνιες εξετάσεις του 2018 καλούνται να πραγματοποιήσουν την εγγραφή τους άμεσα, αφού τα μαθήματα για την προετοιμασία τους θα ξεκινήσουν στις 18 Σεπτέμβρη.**

Τηλέφωνο επικοινωνίας:210 8624588